turjo4nis/wikipedia-bn-dump-20250701 huggingface dataset:
হরিচরণ বন্দ্যোপাধ্যায়

হরিচরণ বন্দ্যোপাধ্যায় ()(২৩ জুন, ১৮৬৭ - ১৩ জানুয়ারি, ১৯৫৯) সংস্কৃতজ্ঞ পণ্ডিত, শান্তিনিকেতনের অধ্যাপক ও "বঙ্গীয় শব্দকোষ" অভিধান প্রণেতা।

জন্ম ও শিক্ষা জীবন

হরিচরণ বন্দ্যোপাধ্যায়ের জন্ম   ব্রিটিশ ভারতের বর্তমানে পশ্চিমবঙ্গের উত্তর চব্বিশ পরগনা জেলার রামনারায়ণপুরে ১৮৬৭ খ্রিস্টাব্দের ২৩ শে জুন। পিতার নাম নিবারণচন্দ্র বন্দ্যোপাধ্যায়। মায়ের নাম জগৎতারিণী দেবী। পৈতৃক বাড়ি যশাইকাটি গ্রামে। এই গ্রামেই তার বিদ্যারম্ভ। এখানকার বিভিন্ন স্কুলের পাঠ শেষে ভর্তি হন কলকাতার  মেট্রোপলিটন কলেজে বর্তমানেবিদ্যাসাগর কলেজে। কিন্তু বি.এ.তৃতীয় বর্ষে স্টুডেন্ট ফান্ডের টাকা বন্ধ হওয়ায় আর পড়াশোনা করতে পারেন নি। ইতোমধ্যে তার পিতৃবিয়োগ হয়।

কর্মজীবন

অগত্যা কিছুকাল গ্রামের স্কুলে শিক্ষকতা করার পর কলকাতায় মেদিনীপুরের  নাড়াজোলের কুমার দেবেন্দ্রলাল খানের গৃহশিক্ষকতা করেন। পরে ১৯০১ খ্রিস্টাব্দে  কলকাতা টাউন স্কুল প্রতিষ্ঠিত হলে সেখানে প্রধান পণ্ডিত রূপে যোগদান করেন। কিন্তু সেখানে  মাসিক মাহিনা যথেষ্ট ছিল না। বাধ্য হয়ে বছর খানেক বাদে ছেড়ে দেন শিক্ষকতা। পরে তার এক অগ্রজের চেষ্টায় সুপারিনটেন্ডন্টের কাজ পান রবীন্দ্রনাথ ঠাকুরের  বর্তমানে বাংলাদেশে অবস্থিত পতিসর কাছারিতে। ইতোমধ্যে কোন একসময় রবীন্দ্রনাথ জমিদারি পরিদর্শনে এসে তার সংস্কৃত জ্ঞানের পরিচয় পান এবং ১৯০২ খ্রিস্টাব্দে তাঁকে শান্তিনিকেতনে নিয়ে আসেন। সেসময় থেকেই তিনি ব্রহ্মচর্যাশ্রমে সংস্কৃতের অধ্যাপকরূপে অতিবাহিত করে ১৯৩২ খ্রিস্টাব্দে অবসর নেন। অধ্যাপনাকালে কবির অভিপ্রায় অনুসারে ১৯০৫ খ্রিস্টাব্দে 'বঙ্গীয় শব্দকোষ' সংকলনের কাজ শুরু করেন। তার সম্পূর্ণ একক প্রচেষ্টায় দুরূহ কাজ সম্পন্ন করলেন চল্লিশ বছর পর ১৯৪৫ খ্রিস্টাব্দে। এই বৎসর বিশ্বভারতী পাঁচটি খণ্ডে প্রকাশ করে তার সংকলিত "বঙ্গীয় শব্দকোষ"। তবে বিশ্বভারতী কর্তৃক প্রকাশের পূর্বে তিনি নিজের অর্থব্যয়ে ১৩৪০ বঙ্গাব্দ (১৯৩৩ খ্রিস্টাব্দ) থেকে ক্ষুদ্র ক্ষুদ্র অংশে এই অভিধানের ধারাবাহিক প্রকাশ আরম্ভ করেন কলকাতার  'বিশ্বকোষ' প্রেস হতে। ১৩৫৩ বঙ্গাব্দে ১০৫ খণ্ডে এই মুদ্রণ সমাপ্ত  হয়। এর কিছুদিন পর ১০৫ খণ্ডের এই অভিধান পাঁচ ভাগে ক্রমে ক্রমে প্রচারিত হয়। রবীন্দ্রনাথ ঠাকুর এই শব্দকোষ কে বাংলাভাষার এক সম্পদ বলে আখ্যা দেন। আর এই প্রসঙ্গে লিখেছেন -

১৯৬৬-৬৭ খ্রিস্টাব্দে সাহিত্য আকাদেমিও তার  বঙ্গীয় শব্দকোষ দুটি খণ্ডে প্রকাশ করে।

হরিচরণ বন্দ্যোপাধ্যায় রচিত উল্লেখযোগ্য ছাত্রপাঠ্য গ্রন্থগুলি হল- 
 'সংস্কৃত প্রবেশ'
 'পালিত প্রবেশ'
 'ব্যাকরণ কৌমুদী'
 'Hints on Sanskrit Translation and Composition'
 'কবির কথা'
 'রবীন্দ্রনাথের কথা'
এছাড়া তিনি ম্যাথু আর্নল্ডের'শোরাব রোস্তম' এবং বশিষ্ট বিশ্বামিত্র','কবিকথা মঞ্জুষা' প্রভৃতি গ্রন্থ অমিত্রাক্ষর ছন্দে অনুবাদ করেছিলেন।

সম্মাননা

বাংলা ভাষায় অসামান্য কাজের স্বরূপ স্বীকৃতিও তিনি পেয়েছেন। ১৯৪৪ খ্রিস্টাব্দে কলকাতা বিশ্ববিদ্যালয় থেকে সরোজিনী বসু স্বর্ণপদক ও ১৯৫৪ খ্রিস্টাব্দে শিশিরকুমার স্মৃতি পুরস্কার পেয়েছিলেন। ১৯৫৭ খ্রিস্টাব্দে বিশ্বভারতী বিশ্ববিদ্যালয় ডি.লিট. এবং  সর্বোচ্চ স্বীকৃতি দেশিকোত্তম উপাধি দ্বারা সম্মানিত করে।

মৃত্যু

১৯৫৯ খ্রিস্টাব্দের ১৩ ই জানুয়ারি সংস্কৃতজ্ঞ পণ্ডিত হরিচরণ বন্দ্যোপাধ্যায় প্রয়াত হন।

তথ্যসূত্র 

শান্তিনিকেতনের সাথে যুক্ত ব্যক্তি
বাঙালি লেখক
পশ্চিমবঙ্গের পণ্ডিত
অভিধান লেখক
১৮৬৭-এ জন্ম
১৯৫৯-এ মৃত্যু
দৈনিক মিয়াওয়াদি

দৈনিক মিয়াওয়াদি ( )  সামরিক মালিকানাধীন একটি পত্রিকা যা মায়ানমারের সামরিক বিষয়াদি সুরক্ষা বিভাগের জনসংযোগ ও মনস্তাত্ত্বিক যুদ্ধ পরিচালন অধিদপ্তর দ্বারা প্রকাশিত হয়।  বেসামরিক-নির্বাচিত সরকারের সদস্যগণের শপথ গ্রহণের দুদিন পরে, সংবাদপত্রটি আনুষ্ঠানিকভাবে ২ এপ্রিল ২০১১ এ চালু করা হয়েছিল। 

দৈনিক মিয়াওয়াদি বার্মিজ সামরিক বাহিনীর বিস্তৃত মিডিয়া দপ্তরের অংশ, যার মধ্যে মিয়াওয়াদি টিভি, থাজিন এফএম, একটি রেডিও স্টেশন, দ্য ইয়াদানাবন সহ বেশকিছু প্রকাশনা রয়েছে।

আরো দেখুন 

 মিয়ানমারের সংবাদপত্রের তালিকা 
 মিয়ানমারের গণমাধ্যম

তথ্যসূত্র

বহিঃসংযোগ 

  
মিয়ানমারের দৈনিক সংবাদপত্র
রাষ্ট্রীয় গণমাধ্যম
চোগিয়াল

চোগিয়াল (বা চোগ্যাল) অথবা ছোগিয়াল (বা ছোগ্যাল) ("ধর্ম রাজ", , সংস্কৃত: धर्मराज)  বর্তমানে ভারতের অংশ সিকিম ও লাদাখের পূর্ববর্তী স্বাধীন রাজ্যের রাজা ছিলেন। সিকিম ও লাদাখ রাজ্য নামগিয়াল রাজবংশের দুটি পৃথক শাখা দ্বারা শাসিত ছিল। ১৬৪২ সাল ১৯৭৫ সাল পর্যন্ত চোগিয়ালরা সিকিমের নিরঙ্কুশ রাজা ছিলেন। ১৯৭৫ সালে সিকিমে রাজতন্ত্র বিলোপের প্রশ্নে ভারতীয় সেনাবাহিনীর তত্ত্বাবধানে এক নামেমাত্র 'গণভোট'-এ সিকিমের রাজতন্ত্র বিলোপের 'পক্ষে' ফলাফল আসলে, সিকিম ভারতের ২২তম রাজ্যে পরিণত হওয়ার মাধ্যমে স্বাধীন সিকিম পরাধীন হয় এবং চোগিয়ালদের ক্ষমতার অবসান ঘটে।

ভুটানের রাজা 

ভুটানে রাজা "ধর্ম রাজ" হচ্ছে একটি পদবি যা সাময়িক ও আধ্যাত্মিক শাসকদের একটি বিশেষ শ্রেণির অন্তর্ভুক্তদের ভূষিত করা হতো।
ভুটানে চোগিয়ালদের সম্মানজনক  "ঝাবদ্রুং" বা "শবদ্রুং" উপাধি দেওয়া হয়েছিল। এই প্রসঙ্গে চোগিয়াল ১৭ শতাব্দীর তিব্বতি-বংশোদ্ভূত ভূটানের প্রতিষ্ঠাতা শবদ্রং নাগাওয়ং নামগিয়ালের স্বীকৃত পুনর্জন্ম (বা পুনর্জন্মের উত্তরসূরি) ছিলেন।
সর্বোচ্চ মর্যাদা ও গুরুত্বপূর্ণ অবস্থানে থাকা ভূটানের চোগিয়াল একই সাথে সর্বোচ্চ সন্ন্যাসী কর্তৃপক্ষ "জে খ্যানপো" এবং সর্বোচ্চ আঞ্চলিক শাসক দেব রাজা বা "ড্রুক দেশী" ছিলেন। ভুটানে ঝাবড্রুং অবতারের দুটি প্রধান শাখা ছিল।

ইতিহাস 

১৬৪২ সাল থেকে ১৯৭৫ সাল পর্যন্ত সিকিমের নামগিয়াল রাজপরিবার (যাকে চোগিয়াল রাজতন্ত্রও বলা হয়) কর্তৃক সিকিম শাসিত হতো। এই রাজবংশ তিব্বতের খাম জেলা থেকে সিকিমে আসা মিন্যাক হাউসের রাজপুত্র গুরু তাসির পঞ্চম-প্রজন্মের বংশধরদের দ্বারা প্রতিষ্ঠিত হয়েছিল। 'চোগিয়াল' শব্দের অর্থ 'ধর্ম রাজ' বা 'ধার্মিক শাসক'। নামগিয়াল রাজপরিবারের রাজত্বকালে সিকিমের বৌদ্ধ রাজাদের এই উপাধি দেওয়া হয়েছিল। তিব্বতীয় ধর্মগুরু পদ্মসম্ভব বা গুরু রিনপোছ চোগিয়ালের রাজত্বের ভবিষ্যতবাণী করেছিলন। অষ্টম শতাব্দীতে এই ধর্মগুরু পদ্মসম্ভব যখন সিকিম রাজ্যে এসেছিলেন তখন তিনি এই ভবিষ্যতবাণী করেছিলন। ১৬৪২ সালে চোগিয়াল ফুঁসোগ নামগিয়াল ইউকসোমে সিকিমের প্রথম শাসক হিসাবে সিংহাসনে বসেন। রাজাকে মুকুট পড়ানোর ঘটনাটি সিকিমের ইতিহাসের একটি বিরাট ঘটনা। তিনটি ভিন্ন দিক (উত্তর, দক্ষিণ এবং পশ্চিম) থেকে আসা তিনজন শ্রদ্ধেয় লামা রাজাকে রাজমুকুট পড়িয়েছিলেন।

সিকিমের চোগিয়ালদের তালিকা (১৬৪২–১৯৭৫) 

পালডেন থন্দুপ নামগিয়ালের পুত্র ওয়াংচুক নামগিয়ালল (জন্ম ১ এপ্রিল ১৯৫৩) ১৯৮২ সালের ২৯ জানুয়ারি তার পিতার মৃত্যুর পর ১৩তম চোগিয়াল হিসেবে পরিচিত ছিলেন। তবে তার উপাধিটির আর কোন সরকারি স্বীকৃতি ছিল না।

তথ্যসূত্র

বহিঃসংযোগ 
নামগিয়াল রাজবংশের ইতিহাস

সিকিম
প্রাক্তন দেশ অনুযায়ী রাষ্ট্রপ্রধান
মেদিনীপুর টাউন স্কুল

মেদিনীপুর টাউন স্কুল ভারতের পশ্চিমবঙ্গ রাজ্যের মেদিনীপুর শহরে অবস্থিত একটি প্রাচীনতম বিদ্যালয়। এটি ১৮৮৩ সালে প্রতিষ্ঠিত হয়।

বিদ্যালয়টি যথাক্রমে দশম ও দ্বাদশ বোর্ড পরীক্ষার জন্য পশ্চিমবঙ্গ মাধ্যমিক শিক্ষা বোর্ড (ডাব্লুবিবিএসই) এবং পশ্চিমবঙ্গ উচ্চ মাধ্যমিক শিক্ষা সংসদের (ডাব্লুবিসিইএসই) পাঠ্যক্রম অনুসরণ করে।

আরো দেখুন 
 ভারতে শিক্ষা 
 ভারতের বিদ্যালয়ের তালিকা
 পশ্চিমবঙ্গে শিক্ষা

তথ্যসূত্র 

১৮৮৩-এ প্রতিষ্ঠিত শিক্ষাপ্রতিষ্ঠান
১৮৮৩-এ ভারতে প্রতিষ্ঠিত
পশ্চিম মেদিনীপুর জেলার বিদ্যালয়
পশ্চিমবঙ্গের উচ্চ বিদ্যালয় ও মাধ্যমিক বিদ্যালয়
ইনিগো মার্তিনেস

ইনিগো মার্তিনেস বেরিদি (; , ; জন্ম: ১৭ মে ১৯৯১; ইনিগো মার্তিনেস নামে সুপরিচিত) হলেন একজন স্পেনীয় পেশাদার ফুটবল খেলোয়াড় যিনি বর্তমানে স্পেনের পেশাদার ফুটবল লীগের শীর্ষ স্তর লা লিগায় বার্সেলোনা এবং স্পেন জাতীয় ফুটবল দল-এর হয়ে সেন্টার ব্যাক হিসেবে খেলেন।

স্পেনীয় ফুটবল ক্লাব আউরেরার যুব পর্যায়ের হয়ে খেলার মাধ্যমে মার্তিনেস ফুটবল জগতে প্রবেশ করেন। পরবর্তীতে তিনি রিয়াল সোসিয়েদাদ এর হয়ে খেলার মাধ্যমে নিজের খেলার বিকাশ করেছেন। ২০০৯–১০ মৌসুমে প্রথমে রিয়াল সোসিয়েদাদ বি-এর হয়ে এবং পরবর্তীতে রিয়াল সোসিয়েদাদের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন। রিয়াল সোসিয়েদাদের হয়ে তিনি ৭ মৌসুম অতিবাহিত করে ২০৫ ম্যাচ খেলে ১৬টি গোল করেছেন। ২০১৮–১৯ মৌসুমে তিনি ৩ কোটি ২০ লক্ষ ইউরোর বিনিময়ে রিয়াল সোসিয়েদাদ হতে আরেক স্পেনীয় ফুটবল ক্লাব অ্যাথলেটিক বিলবাওয়ে যোগদান করেন। ২০২৩ সালে তিনি স্পেনীয় শীর্ষপর্যায়ের দল ফুটবল ক্লাব বার্সেলোনায় যোগদান করেন।

আন্তর্জাতিক প্রতিযোগিতায় মার্তিনেস এপর্যন্ত ১টি শিরোপা জয়লাভ করেছেন, যেটি হচ্ছে ২০১৩ উয়েফা ইউরোপীয় অনূর্ধ্ব-২১ চ্যাম্পিয়নশিপ।

পরিসংখ্যান

ক্লাব

আন্তর্জাতিক

সম্মাননা

ক্লাব 
 অ্যাথলেটিক বিলবাও
 স্পেনীয় সুপার কাপ: ২০২০–২১
 কোপা দেল রেই রানার-আপ: ২০১৯–২০, ২০২০–২১

আন্তর্জাতিক 
 স্পেন অনূর্ধ্ব-২১
 উয়েফা ইউরোপীয়ান অনূর্ধ্ব-২১ চ্যাম্পিয়নশিপ: ২০১৩

 স্পেন
 উয়েফা নেশনস লিগ রানার-আপ: ২০২০–২১

ব্যক্তিগত 
 উয়েফা অনূর্ধ্ব-২১ চ্যাম্পিয়নশিপ টুর্নামেন্টসেরা দল: ২০১৩

বহিঃসংযোগ

তথ্যসূত্র 

জীবিত ব্যক্তি
১৯৯১-এ জন্ম
স্পেনীয় ফুটবলার
ফুটবল রক্ষণভাগের খেলোয়াড়
অ্যাথলেটিক বিলবাওয়ের ফুটবলার
রিয়াল সোসিয়েদাদের ফুটবলার
রিয়াল সোসিয়েদাদ বি-এর ফুটবলার
লা লিগার খেলোয়াড়
সেহুন্দা দিভিসিওন বি-এর খেলোয়াড়
তেরসেরা দিভিসিওনের খেলোয়াড়
ফুটবল ক্লাব বার্সেলোনার খেলোয়াড়
স্পেনের আন্তর্জাতিক যুব ফুটবলার
স্পেনের অনূর্ধ্ব-২১ আন্তর্জাতিক ফুটবলার
স্পেনের অনূর্ধ্ব-২৩ আন্তর্জাতিক ফুটবলার
স্পেনের আন্তর্জাতিক ফুটবলার
স্পেনের অলিম্পিক ফুটবলার
২০১২ গ্রীষ্মকালীন অলিম্পিকের ফুটবলার
স্পেনীয় পুরুষ ফুটবলার
ফুটবল সেন্ট্রাল ডিফেন্ডার
হোসে লুইস গায়া

হোসে লুইস গায়া পেনিয়া (; জন্ম: ২৫ মে ১৯৯৫; হোসে লুইস গায়া নামে সুপরিচিত) হলেন পেদ্রেগেরে জন্মগ্রহণকারী একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লীগের শীর্ষ স্তর লা লিগায় ভালেনসিয়া এবং স্পেন জাতীয় ফুটবল দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন বাম পাশের রক্ষণভাগের খেলোয়াড় অথবা মাঝেমধ্যে একজন বাম পাশের মধ্যমাঠের খেলোয়াড় হিসেবে খেলেন।

২০০৬–০৭ মৌসুমে, স্পেনীয় ফুটবল ক্লাব ভালেনসিয়ার যুব পর্যায়ের হয়ে খেলার মাধ্যমে গায়া ফুটবল জগতে প্রবেশ করেন এবং এই ক্লাবের হয়ে খেলার মাধ্যমেই তিনি নিজের খেলার বিকাশ করেছেন। ২০১২–১৩ মৌসুমে, প্রথমে ভালেনসিয়া বি-এর হয়ে এবং পরবর্তীতে ভালেনসিয়ার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন, ভালেনসিয়ার হয়ে তিনি এপর্যন্ত ৮ মৌসুম অতিবাহিত করেছেন; এই ক্লাবের হয়ে তিনি ১৭৪ ম্যাচে ৩টি গোল করেছেন।

দলগতভাবে, ঘরোয়া ফুটবলে, গায়া এপর্যন্ত ১টি শিরোপা জয়লাভ করেছেন, যেটি তিনি ভালেনসিয়ার হয়ে জয়লাভ করেছেন।

তথ্যসূত্র

বহিঃসংযোগ
 
 

জীবিত ব্যক্তি
১৯৯৫-এ জন্ম
স্পেনীয় ফুটবলার
ফুটবল রক্ষণভাগের খেলোয়াড়
ভালেনসিয়া ফুটবল ক্লাবের খেলোয়াড়
ভালেনসিয়া ফুটবল ক্লাব মেস্তায়ার খেলোয়াড়
লা লিগার খেলোয়াড়
২০২২ ফিফা বিশ্বকাপের খেলোয়াড়
সেহুন্দা দিভিসিওন বি-এর খেলোয়াড়
স্পেনের আন্তর্জাতিক যুব ফুটবলার
স্পেনের অনূর্ধ্ব-২১ আন্তর্জাতিক ফুটবলার
স্পেনের আন্তর্জাতিক ফুটবলার
উয়েফা ইউরো ২০২০-এর খেলোয়াড়
স্পেনীয় পুরুষ ফুটবলার
ফুটবল ফুলব্যাক
কিইমন

কিইমন () (দ্য মিরর ) মিয়ানমারের ইয়াঙ্গুনে অবস্থিত একটি রাষ্ট্রীয় মালিকানাধীন বর্মি ভাষার দৈনিক পত্রিকা। মিয়ানমার এলিনের পাশাপাশি কাইমন হ'ল দেশের বার্মিজ ভাষার দুটি জাতীয় সংবাদপত্রের মধ্যে একটি। কিইমন  মানুষের আগ্রহের গল্প বেশি প্রকাশ করে, যেখানে মিয়ানমার এলিন সরকারী প্রচারেই বেশি আগ্রহী।

ইতিহাস 
মিয়ানমারের সংসদীয় গণতন্ত্রের সময় এবং ফ্রি মিডিয়ার সময় (১৯৪৮ - ১৯৬২) সাংবাদিক ইউ থাং ১৯৫৭ সালে ইয়াঙ্গুনে কাইমন প্রতিষ্ঠা করেছিলেন। দৈনিকটি সেই সময়কার সবচেয়ে বেশি বিক্রি হওয়া সংবাদপত্র ছিল যার সঞ্চালন ছিল ৯০,০০০।  ১৯৬২ সালের মার্চ মাসে জেনারেলের নে উইনের সামরিক সরকার ক্ষমতা দখল করার পরে মিডিয়াতে ফাটল ধরেছিলেন এবং ১৯৬৪ সালে কিইমন সহ সমস্ত দৈনিক পত্রিকা জাতীয়করণ করেছিলেন।  (জেনারেল সম্পর্কে ইউ থাংয়ের প্রকাশ্য সমালোচনার কারণে তাঁকে ১৯৬৪ সালে কারাবরণ করতে হয়েছিল)

আরো দেখুন 

 মিয়ানমারের সংবাদপত্রের তালিকা 
 বার্মার গণমাধ্যম

তথ্যসূত্র 

মিয়ানমারের দৈনিক সংবাদপত্র
ওয়াক্ত (১৯৬৫-এর চলচ্চিত্র)

ওয়াক্ত (; 'অর্থ' সময়) হচ্ছে ১৯৬৫ সালে মুক্তিপ্রাপ্ত একটি হিন্দি নাট্য চলচ্চিত্র। চলচ্চিত্রটির পরিচালক ছিলেন যশ চোপড়া এবং বি আর চোপড়া ছিলেন প্রযোজক। চলচ্চিত্রটির ব্রিটিশ ফিল্ম ইনস্টিটিউটে গিয়েছিলো পুরস্কার পাবার আশায় (পাঠিয়েছিলেন প্রযোজক পরিচালক চোপড়াদ্বয়) তবে চলচ্চিত্রটি ব্রিটেনে সমাদৃত হয়নি। চলচ্চিত্রটিতে অভিনয় করেছিলেন সুনীল দত্ত, সাধনা শিবদাসানি, শর্মিলা ঠাকুর, শশী কাপুর, আঁচলা সচদেব, রাজ কুমার এবং বলরাজ সাহানি।

হিন্দি চলচ্চিত্র জগতে একাধিক খ্যাতিমান তারকা নেওয়ার রীতি এই চলচ্চিত্র দ্বারাই শুরু হয়েছিলো। ১৯৬৫ সালের একমাত্র সর্বোচ্চ আয়কারী চলচ্চিত্র ছিলো এটি। হিন্দি চলচ্চিত্রে চল্লিশের দশকে অশোক কুমার (গায়ক কিশোর কুমারের বড় ভাই) 'কিসমত' নামের একটি চলচ্চিত্রে অভিনয় করেছিলেন, ১৯৪৩ সালে মুক্তিপ্রাপ্ত চলচ্চিত্রটিতে হারিয়ে যাওয়া আবার পুনর্মিলনের কাহিনী দেখানো হয়েছিলো, এই ওয়াক্ত চলচ্চিত্রটিও ঐ রকম কাহিনী সংবলিত ছিলো। ওয়াক্ত চলচ্চিত্রটি তেলুগু ভাষায় ভালে আবায়িলু (১৯৬৯) এবং মালয়ালম ভাষায় কোল্লিয়াক্কাম (১৯৮১) নামে পুনঃনির্মিত হয়েছিলো।

অভিনয়ে 
 শশী কাপুর - বিজয় মুন্না
 সুনীল দত্ত - রবি বাবলু
 রাজ কুমার - রাজা রাজু
 শর্মিলা ঠাকুর - রেণু খান্না
 সাধনা শিবদাসানি - মীনা মিত্তাল
 আঁচলা সচদেব - লক্ষ্মী কেদরনাথ
 লীলা চিটনিস - শ্রীমতি মিত্তাল

তথ্যসূত্র

বহিঃসংযোগ 
 
 

হিন্দি ভাষার চলচ্চিত্র
১৯৬৫-এর চলচ্চিত্র
১৯৬০-এর দশকের হিন্দি ভাষার চলচ্চিত্র
যশ চোপড়া পরিচালিত চলচ্চিত্র
অন্য ভাষায় পুনর্নির্মিত উর্দু চলচ্চিত্র
অন্য ভাষায় পুনর্নির্মিত হিন্দি চলচ্চিত্র
সানডে জার্নাল (মিয়ানমার)

সানডে জার্নাল () মায়ানমারের ইয়াঙ্গুনে  অবস্থিত একটি বার্মিজ বিনোদন পত্রিকা যা প্রিন্ট মিডিয়া হিসাবে ২০১২ সালের ফেব্রুয়ারি মাসে চালু হয়েছিল। জার্নালটি মিয়ানমারে জনপ্রিয় পাঁচটি বিনোদন জার্নালের মধ্যে একটি।

ইতিহাস 
সানডে জার্নাল ১২ ফেব্রুয়ারি ২০১২ মায়ানমারের তথ্য মন্ত্রণালয়ের আইনি অনুমতি নিয়ে প্রকাশনা কাজটি শুরু করেছিল। রবিবারের জার্নাল ফেব্রুয়ারি ২০১২ থেকে প্রকাশিত হয়েছে এবং সাপ্তাহিক পত্রিকাটি আট বছর ধরে সফলভাবে ২০২০ সালের জানুয়ারী পর্যন্ত প্রকাশিত হয়েছে। তবে অনলাইন মিডিয়া বিকাশ এবং প্রিন্ট মিডিয়া সংকটের কারণে প্রকাশনা আট বছর স্থগিত করা হয়েছিল। পত্রিকাটির মুদ্রণ বন্ধ থাকলেও এর অনলাইন মিডিয়া উপস্থিতি এখনও সফলভাবে চলছে।

আরো দেখুন 

 মিয়ানমারের সংবাদপত্রের তালিকা 
 মিয়ানমারের গণমাধ্যম

তথ্যসূত্র

বহিঃসংযোগ 

 সানডে জার্নাল 
 

মিয়ানমারের সাপ্তাহিক সংবাদপত্র
মিয়ানমার পোস্ট

মিয়ানমার পোস্ট (বার্মিজ:မြန်မာပို့(စ်) মিয়ানমারের ইয়াঙ্গুনের পজুনডাউং টাউনশিপ ভিত্তিক একটি সাপ্তাহিক সংবাদপত্র।

এটি বার্মিজ এবং ৪০ পাতার সংবাদপত্রটি সোমবার প্রকাশিত হয়। দ্য মিয়ানমার পোস্ট  উইন অং নামে এক ব্যবসায়ী ২০০৮ সালে প্রতিষ্ঠা করেছিলেন। সংবাদপত্রটি ব্যক্তিগতভাবে ইউনাইটেড মিডিয়া গ্রুপ কোং লিমিটেডের মালিকানাধীন।

২০১৪ সালে মিয়ানমারের গোয়েন্দা পুলিশ ইউনিট কর্তৃক তদন্তকৃত পত্রিকাগুলির মধ্যে একটি ছিল।

তথ্যসূত্র

আরো দেখুন 

 মিয়ানমারের সংবাদপত্রের তালিকা 
 মিয়ানমারের গণমাধ্যম

বহিঃসংযোগ 

 

মিয়ানমারের সাপ্তাহিক সংবাদপত্র
২০০০-এ প্রতিষ্ঠিত সংবাদপত্র
পাও ফ্রান্সিস্কো তোরেস

পাও ফ্রান্সিস্কো তোরেস (, , ; জন্ম: ১৬ জানুয়ারি ১৯৯৭; পাও তোরেস নামে সুপরিচিত) হলেন ভিয়ারিয়ালে জন্মগ্রহণকারী একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগায় ভিয়ারিয়াল এবং স্পেন জাতীয় ফুটবল দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেলেন।

২০০২–০৩ মৌসুমে, স্পেনীয় ফুটবল ক্লাব ভিয়ারিয়ালর যুব পর্যায়ের হয়ে খেলার মাধ্যমে তোরেস ফুটবল জগতে প্রবেশ করেন এবং এই ক্লাবের হয়ে খেলার মাধ্যমেই নিজের খেলার বিকাশ করেছেন। ২০১৬–০৭ মৌসুমে, প্রথমে ভিয়ারিয়াল সি এবং ভিয়ারিয়াল বি-এর হয়ে খেলার পর পরবর্তীতে ভিয়ারিয়ালের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন, বালেনসিয়ার হয়ে তিনি এপর্যন্ত ২ মৌসুম অতিবাহিত করেছেন; এই ক্লাবের হয়ে তিনি ২৯ ম্যাচে ২টি গোল করেছেন। মাঝে তিনি এক মৌসুমের জন্য র হয়ে ধারে খেলেছেন।

তথ্যসূত্র

বহিঃসংযোগ
 
 

জীবিত ব্যক্তি
১৯৮৫-এ জন্ম
স্পেনীয় ফুটবলার
ফুটবল রক্ষণভাগের খেলোয়াড়
মালাগা ফুটবল ক্লাবের খেলোয়াড়
ভিয়ারিয়াল ফুটবল ক্লাবের খেলোয়াড়
ভিয়ারিয়াল ফুটবল ক্লাব সি-এর খেলোয়াড়
ভিয়ারিয়াল ফুটবল ক্লাব বি-এর খেলোয়াড়
লা লিগার খেলোয়াড়
২০২২ ফিফা বিশ্বকাপের খেলোয়াড়
১৯৯৭-এ জন্ম
সেহুন্দা দিভিসিওনের খেলোয়াড়
সেহুন্দা দিভিসিওন বি-এর খেলোয়াড়
উয়েফা ইউরোপা লিগ বিজয়ী খেলোয়াড়
স্পেনের অনূর্ধ্ব-২১ আন্তর্জাতিক ফুটবলার
স্পেনের অনূর্ধ্ব-২৩ আন্তর্জাতিক ফুটবলার
স্পেনের আন্তর্জাতিক ফুটবলার
উয়েফা ইউরো ২০২০-এর খেলোয়াড়
স্পেনের অলিম্পিক ফুটবলার
২০২০ গ্রীষ্মকালীন অলিম্পিকের ফুটবলার
ফুটবলে অলিম্পিক পদক বিজয়ী
স্পেনের অলিম্পিক রৌপ্যপদক বিজয়ী
২০২০ গ্রীষ্মকালীন অলিম্পিকের পদক বিজয়ী
প্রিমিয়ার লিগের খেলোয়াড়
অ্যাস্টন ভিলা ফুটবল ক্লাবের খেলোয়াড়
স্পেনীয় পুরুষ ফুটবলার
ফুটবল সেন্ট্রাল ডিফেন্ডার
ইংল্যান্ডে স্পেনীয় প্রবাসী ক্রীড়াবিদ
দ্য কমার্স জার্নাল

দ্য কমার্স জার্নাল  হ'ল একটি সাপ্তাহিক অনলাইন বার্মিজ ভাষার সংবাদপত্র যা প্রতি সোমবার বার্মায় বাণিজ্য মন্ত্রক কর্তৃক প্রকাশিত হয়।

আরো দেখুন 

 মিয়ানমারের সংবাদপত্রের তালিকা

মন্তব্য 

মিয়ানমারের সাপ্তাহিক সংবাদপত্র
সেভেন ডে নিউজ

সেভেন ডে নিউজ () বার্মায় প্রকাশিত একটি বেসরকারী সাপ্তাহিক পত্রিকা। এটি মিয়ানমারের সবচেয়ে বেশি বিক্রি হওয়া জার্নালগুলির মধ্যে একটি ছিল।  ২০১০ সালের নভেম্বরে অং সান সু চির সংবাদ প্রথম পাতায়  প্রকাশের জন্য এটি এক সপ্তাহের জন্য স্থগিত করা হয়েছিল। অন্যান্য প্রকাশনা যেগুলো স্থগিত করা হয়েছিল তাদের মধ্যে আছে  ভয়েস উইকলি, ভেনাস নিউজ, পাইথু খিত, মায়ানমার পোস্ট, দ্য স্ন্যাপ শট এবং মায়ানমার নিউজউইক।  সেভেন ডে নিউজের সিইও থাং সু নাইন মিয়ানমার সরকারের প্রাক্তন পররাষ্ট্র মন্ত্রী উইন অংয়ের ছেলে।

তথ্যসূত্র

বহিঃসংযোগ 

 দাপ্তরিক ওয়েবসাইট  
 প্ল্যানেট নিউজ

আরো দেখুন 

 মিয়ানমারের সংবাদপত্রের তালিকা

মিয়ানমারের সাপ্তাহিক সংবাদপত্র
মিয়ানমারের গণমাধ্যম
২০১৩-এ প্রতিষ্ঠিত সংবাদপত্র
সাপ্তাহিক দ্য ভয়েস

সাপ্তাহিক দ্য ভয়েস বার্মিজ ভাষায় প্রকাশিত একটি নিউজ জার্নাল ছিল। এটি বার্মিজ রাজনৈতিক ইস্যুতে বেশি মনোযোগী। এটি ২০১১ সালের নভেম্বরে প্রথম পাতায় অং সান সু চি সংবাদ প্রকাশের জন্য সেভেন ডে নিউজের সাথে এক সপ্তাহ সংবাদ প্রকাশ স্থগিত করা হয়েছিল।  ম্যাগাজিনটি ২০১২ সালের জুলাইয়ে সরকার কর্তৃক স্থগিত করা হয়েছিল।

তথ্যসূত্র

বহিঃসংযোগ 

 দাপ্তরিক ওয়েবসাইট  
 মিরর সাইট 

মিয়ানমারের সাপ্তাহিক সংবাদপত্র
২০০৪-এ প্রতিষ্ঠিত ম্যাগাজিন
২০১২-এ বিলুপ্ত ম্যাগাজিন
সাপ্তাহিক ম্যাগাজিন
দৈনিক দ্য ইউনিয়ন

দৈনিক দ্য ইউনিয়ন () বার্মায় প্রকাশিত একটি সংবাদপত্র।  আইন পরিবর্তনের কারণে, কাগজটি নিখরচায় প্রকাশ করা শুরু হয়েছিল ১ এপ্রিল ২০১৩ থেকে। দৈনিক দ্য ইউনিয়ন ইউনিয়ন সংহতি ও উন্নয়ন রাজনৈতিক দল সমর্থিত, তবে দলের পক্ষে "মুখপত্র" না হওয়ার প্রতিশ্রুতি দিয়েছে।

তথ্যসূত্র 

মিয়ানমারের দৈনিক সংবাদপত্র
২০১৩-এ প্রতিষ্ঠিত সংবাদপত্র
চুইঝালের মাংস

চুইঝালের মাংস হলো  চুইঝাল নামক এক ধরনের সবজি এবং  মুরগি, হাঁস,  খাসি কিংবা গরুর মাংসের সমন্বয়ে তৈরি একটি ঐতিহ্যবাহী মাংসের তরকারি যার উৎপত্তি দক্ষিণ-পশ্চিম বাংলাদেশের  খুলনা অঞ্চলে। চুইঝালের বৈজ্ঞানিক নাম হলো Piper chaba যা একধরনের বিশেষ মশলা যেটি বাংলাদেশের দক্ষিণ ও দক্ষিণ-পশ্চিমাঞ্চলে জন্মায়। খুলনা অঞ্চলে চুইঝালের কাণ্ড, শিকড় বা লতাকে ছোট ছোট টুকরো করে মসলা হিসেবে ব্যবহার করে যেকোনো ধরনের মাংস যেমন:গরুর মাংস বা খাসির মাংস রান্না করা হয় যা এ অঞ্চলের ঐতিহ্যবাহী এবং খুবই জনপ্রিয় একটি খাবার। তবে চুই এর শিকড়ের মধ্যে কাণ্ডের তুলনায় কড়া সুঘ্রাণ ও ঝাঁঝালো স্বাদ বেশি থাকার কারণে এটি কাণ্ডের তুলনায় বেশি ব্যবহৃত হয়। চুইঝাল দিয়ে রান্না করলে মাংসে একধরনের কড়া সুঘ্রাণ এবং ঝাল প্রকৃতির, ঝাঁঝালো ও টক স্বাদ যুক্ত হয় যা মাংসের মধ্যে ভিন্ন বৈশিষ্ট্যের স্বাদ এনে দেয়।

তরকারিতে মরিচের বিকল্প হিসেবে চুইঝালকে ব্যবহার করা যায়, তবে মরিচও ব্যবহার করা হয় কারণ তরকারিতে চুইঝাল ব্যবহারে ঝালের পরিমাণ মরিচের মতো ততোটা বেশি হয় না। রান্নার পর গলে যাওয়া চুই এর টুকরো চুষে বা চিবিয়ে খাওয়া যায়। বাংলাদেশের দক্ষিণপশ্চিম অঞ্চলের জেলাসমূহ: খুলনা, যশোর, সাতক্ষীরা, বাগেরহাট এবং নড়াইল এলাকায় এই চুইঝালের মাংস খুব জনপ্রিয়। চুইঝাল দিয়ে মাংস রান্না ব্যাপক পরিমাণে জনপ্রিয় হলেও চুইঝাল দিয়ে মাছ কিংবা অন্যান্য তরকারি রান্না এবং বিভিন্ন ধরনের ভর্তা বা আচার তৈরিতেও ব্যবহার করা হয়।

উপকরণ

চুইঝাল (টুকরো করা)
মাংস, যেমন:মুরগি, হাঁস,  খাসি কিংবা গরুর মাংস
পেঁয়াজ
রসুন
আদা
কাঁচা মরিচ
গরম মসলা
গোল মরিচ
মরিচ গুঁড়া
হলুদ গুঁড়া
ধনিয়া গুঁড়া
লবণ
তেল
জিরা
দারুচিনি
এলাচ
লবঙ্গ
জায়ফল
জয়ত্রি

প্রস্তুতপ্রণালী
প্রথমে একটি পাত্রে খাসি বা গরুর মাংসের বড় বড় টুকরো এবং চুইঝালের কাণ্ড ছোট ছোট টুকরো করে নিতে হবে। তারপর মাংসের টুকরোগুলোর মধ্যে একে একে পেঁয়াজ, রসুন, আদা, কাঁচা মরিচ, গরম মসলা, গোল মরিচ, মরিচ গুঁড়া, হলুদ গুঁড়া, ধনিয়া গুঁড়া ও পরিমাণমতো লবণ ও তেল দিয়ে মাংসকে মসলার সাথে খুব ভালো ভাবে মাখাতে হবে, কারণ ভালোভাবে মাখানোর ফলে মশলার স্বাদ এবং গন্ধ মাংসের সাথে মিশে যায়। ভালোভাবে মাখানো হলে মাংসের মধ্যে পরিমিত পরিমাণ পানি এবং দারুচিনি, এলাচ, লবঙ্গ, জায়ফল, জয়ত্রি দিয়ে পাত্রটিকে চুলোয় বসাতে হবে। এরপর যতক্ষণ না পানি শুকিয়ে তেল মাংসের উপরে উঠে আসছে ততক্ষণ পুরো আচেঁ মাংস রান্না করতে হবে। এক্ষেত্রে মাঝে মাঝে ঢাকনা খুলে মাংস নেড়ে দিতে হবে যাতে করে সবগুলো মাংসে মসলার স্বাদ প্রবেশ করে এবং মোটামুটি সমান তাপমাত্রায় রান্না হয়। তেল মাংসের উপরে উঠে আসলে রসুন আর চুই ঝাল দিয়ে দিতে হবে। এবার মাংস যাতে লেগে না যায় সেজন্য অনবরত উপর নিচে নাড়তে হবে। যতক্ষন না রসুন গুলো সিদ্ধ হবে ততক্ষন পর্যন্ত মাংসকে উত্তমরূপে কষাতে হবে। রান্নার শেষ পর্যায়ে মাংসের রং বাদামী হয়ে আসবে। এরপর ভাজা জিরার গুড়ো, রাধুনি গুড়ো এবং গরম মসলা দিয়ে নাড়া চাড়া করে কষিয়ে রান্না করে নিলেই তৈরি হয়ে যাবে চুইঝালের মাংস।

পরিবেশন
কড়া সুঘ্রাণ আর ঝাঝালো-হালকা টক স্বাদের চুইঝালের মাংসকে রুটি, পরোটা, নান রুটি, কিংবা ভাত, পোলাও, খিচুড়ির সঙ্গে গরম গরম পরিবেশন করা যায়।

আরও দেখুন
বাংলাদেশী রন্ধনশৈলী
বাংলাদেশী খাবারের তালিকা
বাংলাদেশী মসলা

তথ্যসূত্র

বাংলাদেশী রন্ধনশৈলী
মাংসের পদ
জাতীয় সমবায় পুরস্কার

জাতীয় সমবায় পুরস্কার বাংলাদেশ সরকার কর্তৃক প্রদত্ত বেসামরিক সম্মাননা পদক। সমবায় অঙ্গনে সমবায়ী এবং সমবায়  সমিতিকে অনন্য অবদানের স্বীকৃতিস্বরূপ জাতীয় সমবায় পুরস্কার প্রদান করা হয়। দেশের দারিদ্র্য বিমোচন এবং আর্থ-সামাজিক উন্নয়নে অনন্য উল্লেখযোগ্য অবদানের জন্য প্রতি বছর বাংলাদেশ সরকার দেশের সেরা সমবায়ী ও সমবায় সমিতিকে এই পুরস্কার প্রদান করে।

সাধারণত জাতীয় সমবায় দিবস উপলক্ষে আয়োজিত অনুষ্ঠানে প্রধানমন্ত্রী এই পুরস্কার বিজয়ীদের হাতে তুলে দেন।

ইতিহাস 
বাংলাদেশের প্রধানমন্ত্রী শেখ হাসিনা ২০১২ সালে জাতীয় সমবায় পুরস্কার প্রবর্তন করেন। বঙ্গবন্ধু আন্তর্জাতিক সম্মেলন কেন্দ্রে আয়োজিত একটি অনুষ্ঠানে ১০টি ক্ষেত্রে প্রথমবারের মতো জাতীয় সমবায় পুরস্কার প্রদান করা হয়।

উদ্দেশ্য 
সমবায় আদর্শ ও দর্শনে যথাযথ প্রয়োগের মাধ্যমে  সমবায় আন্দোলনকে আরও গতিশীল ও সমবায়ীদের মধ্যে আরও ভাল কাজ করার এবং অর্থনৈতিক কর্মকাণ্ডে গুরুত্বপূর্ণ অবদান রাখার ক্ষেত্রে আগ্রহ, উদ্দীপনা এবং প্রতিযোগিতা মনোভাব সৃষ্টি করা।

পদক 
সমবায় পুরস্কার হিশেবে ১৮ ক্যারেটের সোনা দিয়ে তৈরি ১০ গ্রাম ওজনের একটি পদক এবং একটি সন্মাননাপত্র প্রদান করা হয়।

মনোনয়ন কমিটি 
জাতীয় সমবায় পুরস্কার নির্বাচনের জন্য বিভিন্ন পর্যায়ের কমিটি আছে। সেগুলো হলঃ জাতীয় কমিটি, বিভাগীয় কমিটি, জেলা কমিটি, উপজেলা কমিটি। তবে চূড়ান্ত ফলাফল করার ক্ষমতা শুধু জাতীয় কমিটির। জাতীয় কমিটির প্রধান স্থানীয় সরকার পল্লী উন্নয়ন ও সমবায় মন্ত্রী/প্রতিমন্ত্রী।

পুরস্কারের ক্ষেত্রসমূহ 
জাতীয় সমবায় পুরস্কার প্রদানের ক্ষেত্রে বাংলাদেশ সরকার কর্তৃক নির্ধারিত কিছু বিষয়ের প্রতি নজর দেয়া হয়:
 কৃষিভিত্তিক/সার্বিক গ্রাম উন্নয়ন
 সঞ্চয় ও ঋণদান
 দুগ্ধ সমবায়
 মহিলা সমবায়
 বহুমুখী সমবায়
 মৎস্য সমবায়
 মুক্তিযোদ্ধা সমবায়
 বিত্তহীন, ভূমিহীন সমবায়
 যুব, বিশেষ শ্রেণী, তাঁতিসহ অন্যান্য পেশাভিত্তিক সমবায়
 কর্মকর্তা/কর্মচারী, পরিবহন শ্রমিক কর্মচারী সমবায়

পুরস্কার প্রাপ্তদের তালিকা

আরও দেখুন 
 বাংলাদেশের পুরস্কার, খেতাব ও পদকসমূহ

তথ্যসূত্র

বহিঃসংযোগ 
  পল্লী উন্নয়ন ও সমবায় বিভাগ

বাংলাদেশের বেসামরিক পুরস্কার ও সম্মাননা
বাংলাদেশের পুরস্কার
আবুলকাসিম মাদ্রাসা

আবুল কাসিম মাদ্রাসা তাশখন্দ, উজবেকিস্তানের তাশখন্দ প্রদেশে অবস্থিত একটি গুরুত্বপূর্ণ স্থাপত্য নিদর্শন। এটি মূলত একটি মাদ্রাসা, একটি মসজিদ এবং খানকাহ নিয়ে গঠিত। রাশিয়ার তাশখন্দ দখলের পর, ১৮৬৫ সালে এখানে একটি শান্তি চুক্তি স্বাক্ষরিত হয়েছিল।

সংক্ষিপ্ত বিবরণ 
১৯২০ সালে এই ভবনের বিভিন্ন অংশ নির্মাণ শুরু হয়, এবং এটি রেনেসাঁ আর্কিটেকচারের স্টাইলে গড়ে ওঠে। তৎকালীন রীতি অনুযায়ী, যিনি এই ভবন নির্মাণের নেতৃত্ব দিয়েছিলেন তার নামেই মাদ্রাসাটির নামকরণ করা হয়। ইতিহাসে পাওয়া যায় যে তাশখন্দের বিশিষ্ট ব্যক্তি আবুল কাসিম এই মাদ্রাসার প্রতিষ্ঠাতা ছিলেন।[২]

আবুল কাসিম মাদ্রাসাটি ঐতিহাসিকভাবে গুরুত্বপূর্ণ, কারণ এটি রুশ আগ্রাসনের বিরোধিতার একটি কেন্দ্র ছিল। ভবনটিতে অনুষ্ঠিত একটি শান্তি চুক্তি স্বাক্ষরের ঘটনাটি এটির গুরুত্ব বৃদ্ধি করে। রুশ জেনারেল চেরনিয়ায়েভ তাশখন্দকে দখল করার কিছুদিন পরেই এখানে এই চুক্তি স্বাক্ষরিত হয়েছিল।[২]

১৯১৯ সালের অক্টোবর বিপ্লবের পরে ভবনটি বন্ধ করে দেওয়া হয়। পরে এটি তাশখন্দের একটি খেলনা কারখানা হিসেবে ব্যবহৃত হয়েছিল। সময়ের সাথে সাথে ভবনটি ভেঙে পড়তে শুরু করে। ১৯৮০-এর দশকের শুরুর দিকে এর পুনর্নির্মাণ শুরু হয় এবং ১৯৮৭ সালে এটি পুনরায় উদ্বোধন করা হয়। পুনর্নির্মাণের পর, ভবনটির কক্ষগুলো ঐতিহ্যবাহী স্মৃতিচিহ্ন প্রস্তুতকারী কর্মশালার জন্য ব্যবহৃত হচ্ছিল, যা পর্যটকদের জন্য ঐতিহাসিক নিদর্শন সরবরাহ করে।

তথ্যসূত্র 

উজবেকিস্তানের সংস্কৃতি
উইকিউপাত্তে স্থানাঙ্ক নেই
উজবেকিস্তানের মাদ্রাসা